<b>וכל שאר הדברים המנויין בגמרא ובמדרשות אין להם סמך מן פר' זו,</b> ע"כ ראתה עיני להעמיד כל פרטי המעשים הנעשים במצורע על יסוד ג' אלה והם לה"ר, וגסות רוח, וחמדת הממון, וכללם הפסוק האומר מלשני בסתר רעהו אותו אצמית גבה עינים ורחב לבב אותו לא אוכל <small>(תהלים קא ה)</small> ורחב לבב היינו החומד ממון שכן אמרו <small>(אבות ה כג)</small> אצל בלעם שהיה לו נפש רחבה, ואותו אצמית דרשו רז"ל <small>(ערכין טו:)</small> על מצורע מוחלט, ועשה בפסוק ב' חלוקות לצרף גבה עינים אל רחב לבב כי שניהם ממקור א' שהרי שוריינא דעינא באובנתא דליבא תלי <small>(ע"ז כח:)</small> וכל גבה עינים הוא רחב לבב כי כל גאה רוח מתאוה לרוב עושר כי בו יוכל להראות יקר תפארת גדולתו, ולאידך גיסא כל עושר גורם רום לב כמ"ש <small>(דברים ח יג-יד)</small> וכסף וזהב ירבה לך וגו' ורם לבבך וגו', וראיה ממ"ש אלישע לגחזי וצרעת נעמן תדבק בך <small>(מלכים ב' ה כז)</small> למה לו להזכיר צרעת נעמן אלא לפי שגחזי היה חומד ממון <small>(שם ה כ־כד)</small> ונעמן היה גבה עינים ולמדו זה המפרשים ממ"ש <small>(שם ה א)</small> ונעמן שר צבא מלך ארם היה איש גדול לפני אדוניו. ר"ל שאפילו בפני אדוניו היה מתנהג בגודל וגאוה, וכבר אמרנו שהגסות והחמדה מקורם ממקום אחד ע"כ אמר וצרעת נעמן תדבק בך, וכן דוד סמכה באמרו גבה עינים ורחב לבב וגו'.

